
Ehitusloa väljastamine Võidu prospekti 17e hooneosa rekonstrueerimiseks noortekeskuse ja kohviku tarbeks.
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekus Võidu prospekti 17e ehitusloa taotlus hoone osaliseks rekonstrueerimiseks noortekeskuse ja kohviku tarbeks, koos ehitusprojektide ja riigilõivu maksekorraldusega. 
Tuginedes Veterinaarkorralduse seaduse § 4 punktile 11 kohustati 10.09.2008.a Narva Linnavalitsuse korralduse nr 1108-k punktis 3.6.2 ehitusprojekti lahendus kooskõlastada Ida-Viru Veterinaarkeskusega.
Ida-Viru Veterinaarkeskuse kooskõlastus ei ole käesoleval ajal vajalik, kuna Veterinaarkorralduse seaduse § 4 punkt 11 on kehtetu.
Muud nõuded ehitusprojektides on täidetud.

2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks;

2.3. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-s 47 nimetatud projekteerimises pädeva või kontrollitud käesoleva seaduse §-s 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud ning tasuda riigilõiv.

3. OTSUS
Väljastada ehitusluba Võidu pr 17e hooneosa rekonstrueerimiseks noortekeskuse ja kohviku tarbeks.
4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul   arvates korralduse teatavakstegemisest.  

